De jure tunnustuse järel vajati juba üleminekut kõrgemale tasandile. Varssavisse otsustati nüüd saata täievoliline saadik. Esialgu jäi teda asendama J. Junkur, aga juba kui saatkonna sekretär ja ühtlasi sõjaväeatašee (formaalselt alates juunist 1921). Saatkonna lõplikku asutamist käis 1921. aasta kevadel Varssavis ette valmistamas 1920. aasta lõpul Riiga saadikuks nimetatud Aleksander Hellat, hilisem välisminister ja Riigikohtunik. Temast saigi 1921. aasta suvel esialgu peakonsul ning seejärel, jaanuaris 1922, erakorraline saadik Poolas.